CELEX: 62018TN0567
Language: mt
Date: 2018-09-21 00:00:00
Title: Kawża T-567/18: Rikors ippreżentat fil-21 ta’ Settembru 2018 – VE vs ESMA

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/54
            
         
      Rikors ippreżentat fil-21 ta’ Settembru 2018 – VE vs ESMA
      (Kawża T-567/18)
      (2018/C 436/76)
      Lingwa tal-kawża: l-Ingliż
      
         Partijiet
      
      
         Rikorrent: VE (rappreżentanti: N. Flandin u L. Levi, lawyers)
      
         Konvenut: L-Awtorità Ewropea tat-Titoli u s-Swieq (ESMA)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-ESMA tal-11 ta’ Ġunju 2018 li tiċħad l-ilment tar-rikorrent li jikkontesta d-deċiżjoni tal-ESMA tal-14 ta’ Novembru 2017 li ttemm l-impjieg tar-rikorrent mal-ESMA;
               
            
                  —
               
               
                  konġuntament u sa fejn huwa meħtieġ, tannulla d-deċiżjoni tal-ESMA tal-14 ta’ Novembru 2017;
               
            
                  —
               
               
                  tordna l-kumpens għad-danni morali subiti mir-rikorrent;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka sitt motivi.
      
                  1.
               
               
                  L-ewwel motiv huwa bbażat fuq il-fatt li ma kien hemm l-ebda notifika lir-rikorrent tad-deċiżjoni li ttemm il-kuntratt ta’ impjieg tiegħu, kif iddefinit minn dan il-kuntratt.
               
            
                  2.
               
               
                  It-tieni motiv huwa bbażat fuq il-ksur tad-dritt ta’ smigħ.
               
            
                  3.
               
               
                  It-tielet motiv huwa bbażat fuq il-ksur tal-obbligu ta’ motivazzjoni, skont l-Artikolu Article 41(2) tal-Karta tad-Drittijiet Fundamentali tal-Unjoni Ewropea, li jipprovdi l-obbligu tal-amministrazzjoni li tagħti raġunijiet għad-deċiżjonijiet tagħha.
               
            
                  4.
               
               
                  Ir-raba’ motiv huwa bbażat fuq raġuni legali żbaljata għad-deċiżjoni li ċaħdet it-talbiet tar-rikorrent kif ukoll tad-deċiżjoni ta’ terminazzjoni, peress li t-tnejn li huma huma bbażati fuq ir-rapport ta’ evalwazzjoni tal-2016 li huwa manifestament ivvizzjat b’żbalji ta’ evalwazzjoni.
               
            
                  5.
               
               
                  Il-ħames motiv huwa bbażat fuq ksur tal-priċnipju ta’ proporzjonalità.
               
            
                  6.
               
               
                  Is-sitt motiv huwa bbażat fuq il-ksur tad-dmir ta’ premura impost fuq il-konvenut, fir-rigward tal-problemi tas-saħħa tar-rikorrent u l-kundizzjonijiet ġenerali tax-xogħol tiegħu.